NOWINSKEJ INFORMACIJI DOMOWINY
Čěska dźiwadłowa skupina “Nepřijatelni” zaso z hosćom we Serbach
Nowy kruch “Wódny muž” so předstaji
Domowina je partner čěskeje lajskeje dźiwadłoweje skupiny “Nepřijatelni” z Prahi. Hižo w lěće 2009 běše skupina z hosćom Domowiny, hdźež we Wotrowje, Miłoćicach a Budyšinje “Krabata” předstaješe.
Nowy nazwučowany kruch “Wódny muž” z pjera Ingrid Hustetoweje so pjatk, 07.11.2014, w 20 hodź. w Serbskim domje w Budyšinje předstaji a 08.11.2014 we 18 hodź. w Delnjej Łužicy, w kulturnym centrumje w Hochozy. Zastup je darmotny.
Radek Čermak, přełožer krucha: “Inscenacija je wosebje za Serbow, tuž so nadźijamy, zo změjemy dosć zajimowaneho publikuma, před kotrymž naše dźěło předstajić móžemy. Wosebje wjeselimy so, zo je so zarjadowanje w Delnjej Łužicy za nas organizowało.”
Dalše předstajenje budźe dnja 25.11.2014 we Warnoćicach. Kruch so hraje w 3 rěčach, potajkim delnjoserbsce, hornjoserbsce a čěsce.
Słowjanski seminar w Budyšinje
Domowina je hosćićelka XVII. FUEN-seminara słowjanskich mjeńšin, kiž wotměje so wot 6. do 9. nowembra w Budyšinje. Na nim zetka so něhdźe 20 wobdźělnikow: Ukrainjenjo z Pólskeje, Chorwaća z Awstriskeje, Rusinojo z Ukrainy, Čechojo z Chorwatskeje, Čechojo ze Słowakskeje, Słowjency z Italskeje a Łužiscy Serbja.
Dalše informacije w přiłoze.
pol_Latn szl_Latn ces_Latn szl_Latn szl_Latn slv_Latn szl_Latn pol_Latn szl_Latn ces_Latn